b'\n_START_ARTICLE_\nPrimarni hiperaldosteronizem\n_START_PARAGRAPH_\nPrimarni aldosteronizem, znan tudi kot primarni hiperaldosteronizem ali Connov sindrom, je pretirana proizvodnja hormona aldosterona v nadledvi\xc4\x8dni \xc5\xbelezi, ki ima za posledico nizke ravni renina. Pogosto je videti le malo simptomov. Ve\xc4\x8dina ljudi ima visok krvni tlak, ki lahko povzro\xc4\x8di slab vid ali glavobole. V\xc4\x8dasih lahko pride do\xc2\xa0 mi\xc5\xa1i\xc4\x8dne oslabelosti mi\xc5\xa1ic, do mi\xc5\xa1i\xc4\x8dnih kr\xc4\x8dev, mravljin\xc4\x8djih ob\xc4\x8dutkov, ali pretiranega mokrenja. Zapleti vklju\xc4\x8dujejo sr\xc4\x8dno-\xc5\xbeilne bolezni, kot so kap, sr\xc4\x8dnomi\xc5\xa1i\xc4\x8dni infarkt, odpoved ledvic in nenormalen sr\xc4\x8dni ritem._NEWLINE_Primarni hiperaldosteronizem ima ve\xc4\x8d vzrokov. Pribli\xc5\xbeno 66\xc2\xa0% primerov ima vzrok v pove\xc4\x8danih\xc2\xa0 nadledvi\xc4\x8dnih \xc5\xbelezah, pri 33\xc2\xa0% primerov je vzrok adenom, tj. bula v nadledvi\xc4\x8dni \xc5\xbelezi, ki proizvaja aldosteron. Drugi redki vzroki so rak nadledvi\xc4\x8dne \xc5\xbeleze in dedna bolezen, tako imenovani dru\xc5\xbeinski hiperaldosteronizem. Nekateri priporo\xc4\x8dajo kontrolne preglede pri osebah s pove\xc4\x8danim tveganjem zaradi visokega krvnega tlaka, drugi pa priporo\xc4\x8dajo kontrolo na bolezen pri vseh ljudeh z visokim krvnim tlakom. Pregled se obi\xc4\x8dajno izvaja z merjenjem razmerja aldosteron proti reninu v krvi, ki mu sledijo dodatni testi, z namenom, preveriti pozitivni izid. Nizka raven kalija v krvi se klasi\xc4\x8dno jemlje kot simptom bolezni, je pa prisotna samo pri kaki \xc4\x8detrtini ljudi. Da se ugotovi osnovni vzrok za simptome, je treba opraviti medicinsko slikanje._NEWLINE_V nekaterih primerih je bolezen mogo\xc4\x8de pozdraviti z operativno odstranitvijo bule. \xc4\x8ce je pove\xc4\x8dana le ena od obeh \xc5\xbelez, se lahko odstrani tudi \xc5\xbelezo samo. Primeri, da sta pove\xc4\x8dani obe,\xc2\xa0 se zdravijo obi\xc4\x8dajno s tako imenovanimi antagonisti aldosterona, kot sta spironolakton ali eplerenon. Lahko so tudi potrebna dodatna zdravila za visok krvni tlak in pa prehrana z malo soli. Nekateri ljudje s hiperaldosteronizmom v dru\xc5\xbeini se lahko zdravijo s steroidom deksametazonom._NEWLINE_Primarni aldosteronizem je prisoten pri okoli 10\xc2\xa0% ljudi z visokim krvnim tlakom. Bolj pogosten je\xc2\xa0 pri \xc5\xbeenskah. Pogosto se za\xc4\x8dne v starosti med 30 in 50 let. Connov sindrom nosi ime Jeroma W. Conna (1907-1994), ameri\xc5\xa1kega endokrinologa, ki je leta 1955 kot prvi adenome opisal kot vzrok za bolezen.'